Rikunarita-ORG/Wikinium huggingface dataset:
# மேற்கத்திய இந்தி மொழிகள்

| மேற்கத்திய இந்தி  |
| --- |
| இனம் | பிராச் மொழிis, புந்தேலி மொழிs, அரியான்விs, |
| புவியியல் பரம்பல்: | விரஜபூமி, புந்தேல்கண்ட், அரியானா, மேற்கு உத்தரப் பிரதேசம் |
| மொழி வகைப்பாடு: | இந்தோ ஐரோப்பிய  இந்திய-ஈரானிய மொழிகள்   இந்திய-ஆரிய மொழிகள்    இந்தோ-ஆரிய     **மேற்கத்திய இந்தி** |
| துணைப்பிரிவு: |
—

 |
|
  மேற்கத்திய இந்தி மொழிகளின் புவியியல் பரவல் |

**மேற்கத்திய இந்தி மொழிகள்(Western Hindi languages)* இந்தோ-ஆரிய மொழிக்குடும்பத்தின் ஒரு பகுதியாகும். இவை முக்கியமாக வடமேற்கு மற்றும் மத்திய இந்தியாவில் உள்ள அரியானா, மேற்கு உத்தரப் பிரதேசம் மற்றும் மத்தியப் பிரதேசத்தின் புந்தேல்கண்ட் பகுதிகளில் பேசப்பட்டு வருகின்றன. மேற்கு இந்தி மொழிகள் சௌரசேனி பிராகிருதத்திலிருந்து உருவனதகும். மேற்கு இந்தி மொழிக்குடும்பத்தில் அதிகம் பேசப்படும் மொழி இந்துசுதானி ஆகும். இது தில்லியின் கரிபோலி வட்டார மொழியிலிருந்து உருவான மொழியாகும். பொதுவாக 'இந்தி' என்று குறிப்பிடப்படுவது உருது மொழியை உள்ளடக்கியதாக அமைந்துள்ளது.

## மொழி பரவல்

மேற்கத்திய இந்தி மொழிகள், இவற்றின் கிழக்கத்திய மொழிகளை விட மிகவும் பரவலாகவும் பேசப்பட்டு வருகின்றது. மேற்கத்திய இந்தி மொழிகள் இந்தியாவிலும் பாக்கிதானிலும் பேசப்படுகின்றன. இந்தியாவில், இது முக்கியமாக மேற்கு உத்தரப் பிரதேசம், புந்தேல்கண்ட் பகுதி, பிரஜ் பகுதி மற்றும் தக்காணப் பகுதியின் சில இடங்களில் பேசப்பட்டு வருகின்றது. பாக்கிதானில், இது முஹாஜிர்களால் பெரும்பாலும் பிரிவினைக்குப் பிறகு இன்றைய இந்தியாவின் பல்வேறு பகுதிகளிலிருந்து குடிபெயர்ந்த, பாக்கிதானின் பலதரப்பட்ட இனக்குழுவினரால் பேசப்படுகிறது. இது தவிர, பாக்கிதான் மற்றும் வட இந்தியாவின் ஒரு பெரிய அளவில் இந்துசுதானி பொது மொழியாகவும், அந்தமான் மற்றும் அருணாச்சலப் பிரதேசத்தில் வர்த்தக மொழியாகவும் விளங்குகிறது. மகதி, மைதிலி மற்றும் போஜ்புரி ஆகியவற்றால் பெரிதும் தாக்கம் பெற்ற இந்துசுதானியின் ஒரு வடிவமான பீகாரி இந்தி, பாட்னா மற்றும் பீகாரில் உள்ள சில நகர்ப்புறங்களில் பேசப்படுகிறது. மராத்தியால் தாக்கம் பெற்ற மும்பை மற்றும் மகாராட்டிராவில் உள்ள அதன் அண்டை நகர்ப்புறங்களில் இந்தி மொழி பேசப்படுகின்றது.

## மொழிகள் மற்றும் வட்டார வழக்குகள்

பிரச் பாசா (1.6 மில்லியன்), மேற்கு உத்தரப் பிரதேசம் மற்றும் ராஜஸ்தான், ஹரியானாவின் அருகிலுள்ள மாவட்டங்களில் பேசப்படுகிறது.

புந்தேலி (6.5 மில்லியன்), தென்மேற்கு உத்தரப் பிரதேசம் மற்றும் மேற்கு-மத்திய மத்தியப் பிரதேசத்தில் பேசப்படுகிறது.
கரியான்வி (10 மில்லியன்), அரியானாவின் சண்டிகரிலும், பஞ்சாப் மற்றும் தில்லியில் சிறுபான்மையினராகவும் பேசப்படுகிறது.
இந்துசுதானி (இந்தி மற்றும் உருது (250 மில்லியன்) உட்பட), மேற்கு உத்தரப் பிரதேசம், டெல்லி மற்றும் பிரிவினைக்குப் பிறகு பாகிஸ்தானில் பேசப்படுகிறது.

அந்தமான் கிரியோல் இந்தி

அருணாச்சலி இந்தி

பேகமதி

பெங்களூர் உருது

பிகாரி இந்தி

பம்பாய் இந்தி

தக்கையா உருது

தக்காணி

ஆஃப்லாங் இந்தி

இங்கிலிசு

ஐதராபாத் உருது

சூடியோ-உருது

கல்கடியா உருது

கர்கந்தாரி உருது

கௌரவி (கரிபோலி)

ரெக்தா

ஊர்தி

கன்னோசி (9.5 மீ), மேற்கு-மத்திய உத்தரபிரதேசத்தில் பேசப்பட்டு வருகின்றது.

பர்யா (2,600), தஜிகிஸ்தான் மற்றும் உஸ்பெகிஸ்தானில் உள்ள கிசார் பள்ளத்தாக்கில் பேசப்பட்டு வருகின்றது.

## மேற்கோள்கள்
# மத்திய இந்தி இயக்குநரகம்

| மத்திய இந்தி இயக்குநரகம் |
| --- |
| உடுப்பியில் உள்ள மத்திய இந்தி இயக்குநரகம் |
| துவங்கியது | 1 மார்ச்சு 1960 (1960-03-01) |
| வகை | அரசு அமைப்பு |
| தலைமையகம் | புது தில்லி |
| வலைத்தளம் | English Hindi |

**மத்திய இந்தி இயக்குநரகம்** (*Central Hindi Directorate*) என்பது மத்திய கல்வி அமைச்சகத்தின் கீழ் இயங்கும் இயக்குநரகமாகும். இது இந்தியாவில் இந்தி மொழியினைப் பரப்பும் நோக்கத்துடனும், தேவநாகரி எழுத்து மற்றும் இந்தி பயன்பாட்டினை தவறின்றி பயன்படுத்துவதையும் நடைமுறைப்படுத்துகிறது. இந்திய அரசியலமைப்புச் சட்டத்தின் 351வது பிரிவின் அறிவுறுத்தல்களைக் கருத்தில் கொண்டு, 1960 மார்ச் 1 அன்று மத்திய இந்தி இயக்குநரகம் நிறுவப்பட்டது. சென்னை, ஐதராபாத், குவகாத்தி, கொல்கத்தா ஆகிய நான்கு மாநகரங்களில் பிராந்திய அலுவலகங்கள் உள்ளன.

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்
# என். பி. சிறீகாந்த்

**என். பி. ஸ்ரீகாந்த்** (*N. B. Srikanth*) இந்தியத் திரைப்பட படத்தொகுப்பாளாராவார். இவர் முதன்மையாக தமிழ் திரைப்படத் துறையில் பணியாற்றுகிறார். பல வெற்றிகரமான திரைப்படங்களில் பிரவீன் கே. எல் உடன் இணைந்து பணியாற்றினார்.

## திரைப்படவியல்

* 2007: *சென்னை 600028*
* 2008: *சரோஜா*
* 2009: *குங்குமப்பூவும் கொஞ்சும் புறாவும்*
* 2009: *வெடிகுண்டு முருகேசன்*
* 2009: *கந்தசாமி*
* 2009: *கஸ்கோ* (தெலுங்கு)
* 2010: *நாணயம்*
* 2010: *கோவா*
* 2010: *குருசேத்திரம்*
* 2010: *காதல் சொல்ல வந்தேன்*
* 2010: *நகரம்*
* 2010: *கனிமொழி*
* 2010: *ஒரு நுன்ன கதா* (மலையாளம்)
* 2011: *பிக்கில்ஸ்* (மலையாளம்)
* 2011: *ஆரண்ய காண்டம்* (சிறந்த படத்தொகுப்பிற்கான தேசிய திரைப்பட விருது)
* 2011: *மங்காத்தா*
* 2012: *அரவான்*
* 2012: *கழுகு*
* 2012: *செகண்ட் சோ* (மலையாளம்)
* 2012: *கலகலப்பு*
* 2012: *தடையறத் தாக்க*
* 2012: *முரட்டுக் காளை*
* TBA: *மத கஜ ராஜா*
* 2013: *மதில் மேல் பூனை*
* 2013: *அலெக்ஸ் பாண்டியன்*
* 2013: *வத்திக்குச்சி*
* 2013: *என்றென்றும் புன்னகை*
* 2013: *தில்லுமுல்லு*
* 2013: *பிரியாணி*
* 2013: *தீயா வேலை செய்யணும் குமாரு*
* 2014: *கோத்ரா* (மலையாளம்)
* 2014: *மேகமண்*
* 2014: அரண்மனை
* 2014 *திருடன் போலீஸ்*
* 2015: *ஆம்பள*
* 2016: *ஹலோ நான் பேய் பேசுறேன்*
* 2016: *அரண்மனை 2*
* 2018: *கலகலப்பு 2*
* 2019: *வந்தா ராஜவாத்தான் வருவேன்*
* 2019: *தடம்*
* 2019: *ஏக்சன்*
* 2021: *ஆனந்தம் விளையாடும் வீடு*
* 2022: *கடமையைச் செய்*
* 2022: *வீரமே வாகை சூடும்*
* 2022: *நான் மிருகமாய் மாற*
* 2022: *கலகத் தலைவன்*
* 2022: *வரலாறு முக்கியம்*
* 2022: *லத்தி*
* 2023: *டிடி ரிட்டன்ஸ்*
* 2023: *விடாமுயற்சி*

## விருதுகள்

* 2008 சிறந்த படத்தொகுப்பிற்கான ஆனந்த விகடனின் திரைப்பட விருது-*சரோஜா*
* 2011 சிறந்த படத்தொகுப்பிற்கான தேசிய திரைப்பட விருது-*ஆரண்ய காண்டம்*

## மேற்கோள்கள்
# பி. எஸ். வினோத்

| பி. எஸ். வினோத் |
| --- |
| பிறப்பு | ஆந்திரப் பிரதேசம் |
| படித்த கல்வி நிறுவனங்கள் | சென்னைத் திரைப்படக் கல்லூரி |
| பணி | ஒளிப்பதிவாளர் |

**பி. எஸ். வினோத்** (*P. S. Vinod*) தெலுங்கு, இந்தி மற்றும் தமிழ் படங்களில் பணிபுரியும் இந்திய ஒளிப்பதிவாளர் ஆவார். இவர் 2000-த்தில் தமிழில் வெளியான ரிதம் என்ற படத்தின் மூலம் ஒளிப்பதிவாளராக அறிமுகமானார். பின்னர் பல இந்தி மற்றும் தெலுங்குத் திரைப்படங்களில் பணிபுரிந்தார்.

*முசாஃபிர்* (2004), *மை வைஃப்ஸ் மர்டர்* (2005), *டீஸ் மார் கான்* (2010), பஞ்சா (2011), மனம் (2014), *சோக்கடே சின்னி நயனா* (2015) தோழா தெலுங்கில் *ஊபிரி* (2015) மற்றும் *ஹலோ* (2017) ஆகியவை இவரது குறிப்பிடத்தக்கப் படங்களாகும்.

## தொழில்

இந்தியாவின் பெரும்பாலான விளம்பரங்களை இவர் ஒளிப்பதிவு செய்துள்ளார். சென்னைத் திரைப்படக் கல்லூரியில் பட்டம் பெற்ற பிறகு, மூத்த ஒளிப்பதிவாளர் சந்தோஷ் சிவனிடம் உதவி இயக்குநராக பணி புரிந்தார். அதன்பிறகு அடுத்தடுத்த இரண்டு தமிழ் படங்களான ரிதம் மற்றும் அப்பு ஆகிய திரைப்படங்களில் இயக்குநர் வசந்திடம் பணி புரிந்தார். அதைத் தொடர்ந்து பாலிவுட்டில் பிரபலமான சில படங்களில் பணிபுரிந்தார். இவரது இரண்டாவது இந்தித் திரைப்படமான *முசாஃபிர்* இவருக்கு ஜீ திரைப்பட விருதுகளுக்கான பரிந்துரையைப் பெற்றது. *ஸ்ட்ரைக்கர்* (2010) படத்தில் இவரது பணி விமர்சகர்களால் பாராட்டப்பட்டது.

நடன இயக்குநராக இருந்து இயக்குநராக மாறிய ஃபராஹ் கான் தனது மூன்றாவது இயக்கமான *தீஸ் மார் கான்* படத்திற்கு இவரை ஒளிப்பதிவு செய்ய வைத்தார். இத்திரைப்படத்தில் வினோத்தின் பணி விமர்சகர்களால் பாராட்டப்பட்டது. 2010 ஆண்டின் பாலிவுட் படங்களில் ஒன்றாக ரெடிப்.காம் தேர்வு செய்தது. தெற்காசிய சர்வதேச திரைப்பட விழாவில் சிறந்த திரைப்படத்திற்கான கிராண்ட் ஜூரி விருதை வென்ற கேங்ஸ்டர் திரைப்படமான ஆரண்ய காண்டம், மற்றும் காதல் நகைச்சுவை காதல் 2 கல்யாணம் ஆகிய இரண்டு தமிழ் படங்களில் இவர் பணியாற்றியுள்ளார். முதல் படத்திற்காக சிறந்த ஒளிப்பதிவாளருக்கான விஜய் விருதை வென்றார். நடிகர் ஆர்யாவின் சகோதரர் சத்யாவின் அறிமுகமானது மிகவும் தாமதமாகி 2012-இல் வெளியிட திட்டமிடப்பட்டது.

## சான்றுகள்

## வெளி இணைப்புகள்

* ஐ.எம்.டி.பி இணையத்தளத்தில் பி. எஸ். வினோத்
# பயில்வான் ரங்கநாதன்

பயில்வான் ரங்கநாதன்
**பயில்வான் ரங்கநாதன்** (*Bayilvan Ranganathan*, பிறப்பு 19 மார்ச் 1968) என்பவர் ஓர் இந்திய நடிகர், திரைப்பட விமர்சகராவார். இவர் குறிப்பாகத் தமிழ்த் திரைப்படங்களில் நகைச்சுவை வேடங்களிலும், துணை பாத்திரங்களிலும் நடித்து வருகிறார்.

ரங்கநாதன் தமிழ்நாட்டின் தூத்துக்குடி மாவட்டம், சிறுதொண்டநல்லூரைச் சேர்ந்தவர். சிறுதொண்டநல்லூரில் உள்ள சிறீ முத்துமலையம்மன் மேல்நிலைப் பள்ளியில் பள்ளிப்படிப்பை முடித்த இவர், சாயர்புரத்தில் உள்ள போப் கல்லூரியில் கல்லூரி படிப்பை மேற்கொண்டார். இவர் பளுதூக்குதலில் ஆர்வம் கொண்டவர். நடிகராவதற்கு முன் காவல் துறையில் இணைந்து பணியாற்றும் விருப்பம் கொண்டவராக இருந்தார். இவர் மிஸ்டர் சென்னை பட்டத்தைப் பெற்றார். இவரது உடல் வாகைப் பார்த்து எம். ஜி. இராமச்சந்திரன் பயில்வான் என்று அழைத்தார். அதுவே இவரது அடைமொழியாக ஆனது. இவர் முந்தானை முடிச்சு படத்தில் வைத்தியர் வேடத்தில் நடித்து நடிகராக அறிமுகமானார். மேலும் இவர் திரைப்படங்கள் பற்றி இதழ்களில் விமர்சனமும் எழுதிவருகிறார்.

## நடித்த திரைப்படங்களில் சில

* முந்தானை முடிச்சு (1983) வைத்தியராக
* ஆயுசு நூறு (1987)
* தர்மதுரை (1991)
* ஆவாரம் பூ (1992) பயில்வானாக
* ஊர் மரியாதை (1992) முனியாண்டியாக
* சேவகன் (1992)
* ஜெய்ஹிந்த் (1994) காவல் உயரதிகாரியாக
* ஆணழகன் (1995)
* ஆசை (1995)
* ஜமீன் கோட்டை (1995) பிரகாசாக
* எல்லாமே என் ராசாதான் (1995)
* அவ்வை சண்முகி (1996)
* வேட்டிய மடிச்சு கட்டு (1998)
* புதுமைப்பித்தன் (1998)
* மறுமலர்ச்சி (1998)
* இரத்னா (1998)
* மாயி (2000)
* தெனாலி (2000) காவல் ஆய்வாளராக
* பம்மல் கே. சம்பந்தம் (2002) முதலியார் சங்க உறுப்பினராக
* தமிழன்
* வில்லன் (2002) காவல் ஆய்வாளராக
* பகவதி 2002) போக்குவரத்து காவலராக
* எவனோ ஒருவன் (2007) காவல் ஆய்வாளராக
* அழகான பொண்ணுதான் (2010)
* கருவறைப் பூக்கள் (2011)
* வேங்கை (2011)
* முகம் நீ அகம் நான் (2013)
* சாமி 2 (2018)
* பெஸ்டி - மு. அன்பழகன் (காவல் ஆய்வாளர்)

## தொலைக்காட்சித் தொடர்

* கிருஷ்ண லீலை

## குறிப்புகள்
# சக்தி வாசு

| சக்தி வாசு |
| --- |
|  |
| பிறப்பு | பிரசாந்த் வாசுதேவன் பெப்ரவரி 23, 1983 (1983-02-23) சென்னை, தமிழ்நாடு, இந்தியா |
| மற்ற பெயர்கள் | டீர்க்கர் ஸ்டார் |
| செயற்பாட்டுக் காலம் | 1991- தற்போது |

**சக்தி வாசுதேவன்** (*Shakthi Vasudevan*, பிறப்பு: 23 பிப்ரவரி 1983) தமிழ் நடிகராவார். இவர் இயக்குனரான பி. வாசுவின் மகனாவார். குழந்தை நட்சத்திரமாக பி.வாசுவின் இயக்கத்தில் நடித்துள்ளார்.

1991இல் *சின்னத் தம்பி* திரைப்படத்தில் இளைய வயது பிரபுவாக நடித்தார். இப்படம் குழந்தை நட்சத்திரமாக இவர் நடித்த முதல் படமாகும். நடிகன் திரைப்படத்தில் இளவயது சத்தியராஜாக நடித்தார்.

2007இல் *தொட்டால் பூ மலரும்* திரைப்படத்தின் மூலம் நாயகனாக அறிமுகம் ஆனார். நினைத்தாலே இனிக்கும் துணை நடிகராக நடித்தார்.

## திரைப்படங்கள்

| ஆண்டு | படம் | கதாப்பாத்திரங்கள் |
| --- | --- | --- |
| 1991 | *சின்னத் தம்பி* |  | குழந்தை நட்சத்திரம் |
| 1992 | *ரிக்சா மாமா* |  | குழந்தை நட்சத்திரம் |
| 1992 | *செந்தமிழ் பாட்டு* |  | குழந்தை நட்சத்திரம் |
| 1992 | *இது நம்ம பூமி* |  | குழந்தை நட்சத்திரம் |
| 2007 | *தொட்டால் பூ மலரும்* | ரவி தியாகராஜன் |  |
| 2008 | *மகேஷ் சரண்யா மற்றும் பலர்* | மகேஷ் |  |
| 2009 | *நினைத்தாலே இனிக்கும்* | சக்தி |  |
| 2010 | *ஆட்டநாயகன்* | லிங்கம் |  |
| 2011 | *கோ* | தானாக | சிறப்புத் தோற்றம் |
| 2011 | *யுவன் யுவதி* | சக்தி | கௌரவத் தோற்றம் |
| 2012 | *ஏதோ என்னை செய்தாய்* | அர்ஜூன் |  |
| 2015 | *படம் பேசும்* |  |  |
| 2017 | *சிவலிங்கா* | ரஹீம் பாய் |  |  |

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் சக்தி வாசு
# நியூஸ்7 தமிழ் தொலைக்காட்சி

| நியூஸ்7 தமிழ் தொலைக்காட்சி |
| --- |
| ஒளிபரப்பு தொடக்கம் | 30 அக்டோபர் 2014 (2014-10-30) |
| உரிமையாளர் | விவி குரூப்பு |
| கொள்கைக்குரல் | *பொறுப்பும் பொதுநலனும்* |
| நாடு | இந்தியா |
| மொழி | தமிழ் |
| தலைமையகம் | சென்னை, தமிழ்நாடு |
| வலைத்தளம் | www.news7tamil.live |

**நியூஸ்7தமிழ்** என்பது அக்டோபர் 30, 2014 ஆம் ஆண்டு முதல் தமிழ்நாட்டில் சென்னையை தலைமையிடமாக கொண்டு இயங்கும் தமிழ் மொழி 24 மணி நேர செய்தி தொலைக்காட்சி சேவை ஆகும். இது விவி குரூப்பு நிறுவனத்திற்கு சொந்தமானது ஆகும்.

## ஆசிரியர் குழு

அல் ஜசீராவில் பணியாற்றிய நிக் வால்ஸ், நீதிபதி வெங்கடராமன், கவிஞர் மீனா கந்தசாமி ஆகியோரைக் கொண்ட ஆசிரியர் குழு இந்தத் தொலைக்காட்சியை வழிநடத்தும் என தெரிவிக்கப்பட்டது..

## உரிமையாளர்கள்

சுரங்கத் தொழிலில் ஈடுபட்டுள்ள 'விவி மினரல்ஸ் குழு' முக்கிய உரிமையாளர் ஆகும். *அலையன்ஸ் பிராட்காஸ்ட்* எனும் நிறுவனப் பெயரின்கீழ், இந்த தொலைக்காட்சி அலைவரிசை செயல்படும்.

## மேற்கோள்கள்

## வெளி இணைப்புகள்

அதிகாரப்பூர்வ இணையதளம்
# தன்னியக்கம்

**தன்னியக்கம்** அல்லது தானியக்கம் என்பது ஒரு செயற்பாட்டை தொடர் மனித உள்ளீடு இல்லாமல் தானாக இயங்க செய்யவல்ல கட்டுப்பாட்டு முறைமையைக் குறிக்கும். தன்னியக்கமாக்கம் இயந்திரமாக்கத்தின் அடுத்தபடி. பல்வேறு பண்ட உற்பத்தி தொழில்கள் தன்னியக்கம் பெற்றுவருகின்றன. எடுத்துக்காட்டாக தானுந்து உற்பத்தியில் பல நிலைகள் தன்னியக்கமாக்கப்ப்பட்டுள்ளன.

தன்னியக்கம் பல மனித தொழில்களை செய்து மனிதருக்கு வேலை இல்லா திண்டாட்டத்தை விளைவிக்கும் என்ற விமர்சனம் உண்டு.

சில ஆபத்தான செயற்பாடுகளை தன்னியக்கம் செய்வது அவசியமானது.
# தொழில் பயன்பாட்டு மென்பொருள்

**தொழில் பயன்பாட்டு மென்பொருள்** (ஆங்கிலத்தில் *Enterprise Application Software*) என்றறியப்படும் **தொழில் நிறுவன மென்பொருள்**, (ஆங்கிலத்தில் *Enterprise Software*) என்பது ஒரு தனி நபருக்காக அல்லாமல், ஒரு அமைப்பின் தேவைகளை நிறைவு செய்ய வேண்டிய நோக்கத்திற்காக வடிவமைக்கப்படும் மென்பொருள். பள்ளிகள், நிறுவனங்கள், இணையம்சார் பயனர் குழுக்கள், சங்கங்கள்/கழகங்கள், சில்லறை விற்பனையாளர்கள், அரசு அமைப்புகள் போன்ற பல்வேறு அமைப்புகள் இதனால் பயன்பெரும். தொழிற்பயன்பாட்டு மென்பொருள் ஒரு (கணினி-சார்)தகவல் அமைப்பின் இன்றியமையா அங்கமாகும், அது போல வலைதள உருவாக்கத்தையும் உள்ளடக்கியது.

தொழில் நிறுவன மென்பொருள் வழங்கும் சேவைகள் பொதுவாக வலைவழிக் கொள்முதல், இணைய கட்டண வசூலிப்பு செயலாக்கங்கள் (*online payment processing*), ஊடாடும் விளைபொருள் அட்டவணை (*interactive product catalogue*), தானியங்கி பட்டியலிடும் முறை(*automated billing systems*), பாதுகாப்பு, தொழில்நிறுவன உட்பொருள் மேலாண்மை(*enterprise content management*), தகவல் தொழில்நுட்ப சேவை மேலாண்மை, வாடிக்கையாளர் தொடர்பு மேலாண்மை, நிறுவன வளம் திட்டமிடல், வணிக அறிவாண்மை, செயற்றிட்ட முகாமைத்துவம், கூட்டுழைப்பு, மனித வள மேலாண்மை, உற்பத்தி, தொழில் நிறுவன பயன்பாட்டு ஒருங்கிணைப்பு (*enterprise application integration*), தொழில் நிறுவன விண்ணப்ப தானியக்கம்(*enterprise forms automation*) போன்ற வணிக சார்புடைய கருவிகளாகப் பயன்படுவன.

தொழில் நிறுவனங்கள் பலவும் பொதுவான துறை பகுப்புகளையும், அமைப்புமுறைகளையும் கொண்டிருக்கும் காரணத்தால், தொழில்நிறுவன மென்பொருள் பெரும்பாலும் தனிப்பயனாக்கக்கூடிய நிரல்களின் தொகுப்பாக(*suite of customizable programs*) வழங்கப்படும். பொதுவாக, இக்கருவிகளின் சிக்கலான வடிவமைப்பு காரணமாக, இவற்றைப் பயன்படுத்த நிபுனத்துவமும், இவை குறித்த சிறப்பு அறிவும் தேவை.

## வகைகள்

* கணக்கியல் மென்பொருள்
* வணிக அறிவாண்மை
* பணிச் செயலாக்க மேலாண்மை
* உட்பொருள் மேலாண்மை அமைப்பு (*CMS*)
* வாடிக்கையாளர் தொடர்பு மேலாண்மை (*CRM*)
* தரவுத்தளம்
	+ முதன்மை தரவு மேலாண்மை (*MDM*)
* நிறுவன வளம் திட்டமிடல் (*ERP*)
* தொழில் நிறுவன சொத்து மேலாண்மை (EAM)
* விநியோகச் சங்கிலி மேலாண்மை (*SCM*)

## உருவாக்குவோர்

நிறுவன மென்பொருள் துறையில் ஈடுபட்டிருக்கும் பெரும் அமைப்புகள் சாப், கூகுள், ஐபிஎம், ரெட் ஹாட், மைக்ரோசாப்ட், அடோபி சிஸ்டம்ஸ், உள்ளிட்டவை; இவையல்லாமல் உலகில் ஆயிரக்கணக்கான விறபனையாளர்கள் உள்ளனர்.

## தொழில்நிறுவன சமூக மென்பொருள்

நிறுவனம் 2.0 என்றழைக்கப்படும் தொழில்நிறுவன சமூக மென்பொருளையும் நிறுவனங்கள் பயன்படுத்துகின்றன. மைக்ரோசாஃப்ட்டிடம் விற்கப்பட்ட யாம்மர் இன்க். என்பது இவ்வகை மென்பொருளுக்கோர் எடுத்துக்காட்டாகும்.

## இவற்றையும் காண்க

* நிர்வாகத்திற்கான தகவல் முறைமை

## மேற்கோள்கள்
# 2012 பிரிக்ஸ் மாநாடு

| 2012 பிரிக்ஸ் மாநாடு ब्रिक्स सम्मेलन |
| --- |
| அதிகாரப்பூர்வ மாநாட்டு சின்னம் |
| இடம்பெற்ற நாடு |  இந்தியா |
| தேதி | மார்ச்சு 29, 2012 |
| இடம் | தாஜ்மகால் ஓட்டல் (புதுதில்லி) |
| நகரம் | புதுதில்லி |

**2012 பிரிக்ஸ் மாநாடு** என்பது பிரிக்ஸ் கூட்டமைப்பின் நான்காவது மாநாடாகும். பன்னாட்டு உறுவுகளுக்கான இம்மாநாட்டின் உறுப்பு நாடுகளான பிரேசில், உருசியா, இந்தியா, சீனா மற்றும் தென்னாப்பிரிக்கா ஆகிய நாடுகளின் அரசுத் தலைவர்கள் கலந்துகொண்டனர். இம்மாநாடு இந்தியாவின் தலைநகர் புதுதில்லியில் தாஜ்மகால் ஓட்டலில் மார்ச்சு 29, 2012 அன்று நடைபெற்றது. இது இந்தியாவில் நடைபெற்ற முதலாவது பிரிக்ஸ் மாநாடாகும். The theme of the summit was "*BRICS Partnership for Global Stability, Security and Prosperity*".

இம்மாநாட்டிற்கான சின்னத்தை போட்டியின் மூலம் தேர்ந்தெடுக்கப்பட்டது. ரூர்க்கி ஐஐடி மாணவர் சோனேசு ஜெயினின் வடிவமைப்பு தேர்ந்தெடுக்கப்பட்டது.

## கலந்துகொண்ட தலைவர்கள்

மாநாட்டில் கலந்து கொண்ட ஐந்து நாட்டுத் தலைவர்கள்

* **மன்மோகன் சிங்** (*host*)
இந்தியப் பிரதமர்
* **டில்மா ரூசெஃப்**
பிரேசில் குடியரசுத் தலைவர்
* **திமித்ரி மெட்வெடெவ்**
உருசியத் குடியரசுத் தலைவர்
* **கூ சிங்தாவ்**
சீன மக்கள் குடியரசு தலைவர்

## பிணக்குகள்

## திபத் போராட்டம்

திபத்தில் சீன ஆக்கிரமிப்பை கண்டித்து திபத்தியர் ஒருவர் மார்ச்சு 26, 2012ல் ஒருவர் தீக்குளித்தார். சீன அதிபருக்கு எதிராக தில்லியில் திபத்தியர்கள் ஆர்ப்பாட்டங்கள் செய்தனர்.

## மேற்கோள்கள்

## வெளியிணைப்புகள்

* 2012 BRICS Summit – Official website பரணிடப்பட்டது 2012-04-05 at the வந்தவழி இயந்திரம்
* Official Fourth BRICS Summit Declaration: 2012 New Delhi
# கிழக்கு தில்லி மாநகராட்சி

| கிழக்கு தில்லி மாநகராட்சி |
| --- |
| வகை |
| வகை | மாநகராட்சி  |
| வரலாறு |
| உருவாக்கம் | 2012 (2012) |
| முன்பு | தில்லி மாநகராட்சி |
| தலைமை |
| மேயர் | சியாம் சுந்தர் அகர்வால், பாரதிய ஜனதா கட்சி  |
| துணை மேயர் | கிரண் வைத்தியா, பாரதிய ஜனதா கட்சி  |
| கட்டமைப்பு |
| உறுப்பினர்கள் | 64 |
|  |
| அரசியல் குழுக்கள் |       பாரதிய ஜனதா கட்சி (47)       ஆம் ஆத்மி கட்சி (12)       இந்திய தேசிய காங்கிரசு (3)       பிறர் (2) |
| ஆட்சிக்காலம் | 5 ஆண்டுகள் |
| தேர்தல்கள் |
| வாக்களிப்பு முறை | நேரடித் தேர்தல் |
| அண்மைய தேர்தல் | ஏப்ரல் 2017 |
| அடுத்த தேர்தல் | ஏப்ரல் 2022 |
| வலைத்தளம் |
|  |

தில்லியின் ஐந்து உள்ளாட்சி அமைப்புகளின் வரைபடம்
**கிழக்கு தில்லி மாநகராட்சி** (**East Delhi Municipal Corporation** (EDMC) தில்லியின் ஐந்து உள்ளாட்சி அமைப்புகளில் ஒன்றாகும். இது கிழக்கு தில்லி மாவட்டத்தின் நிர்வாகத் தலைமையிடம் ஆகும். நிர்வாக வசதிக்காக 13 சனவரி 2012 அன்று தில்லி மாநகராட்சியை மூன்றாகப் பிரித்த போது, கிழக்கு தில்லி மாநகராட்சி நிறுவப்பட்டது. 140 சதுர கிலோ மீட்டர் பரப்புள்ள கிழக்கு தில்லி மாநகராட்சி 64 வார்டுகளும், சதாரா வடக்கு மற்றும் சதாரா கிழக்கு என 2 மண்டலங்களும் கொண்டுள்ளது. இதன் மக்கள் தொகை 18 இலட்சம் ஆகும்.

தேசிய தலைநகர் வலயத்தின் பிற நான்கு உள்ளாட்சி அமைப்புகள் புதுதில்லி மாநகராட்சி, தெற்கு தில்லி மாநகராட்சி, வடக்கு தில்லி மாநகராட்சி மற்றும் தில்லி பாசறை மன்றம் ஆகும்.

## இதனையும் காண்க

* தெற்கு தில்லி மாநகராட்சி
* வடக்கு தில்லி மாநகராட்சி
* புது தில்லி மாநகராட்சி மன்றம்
* தில்லி பாசறை மன்றம்
* தில்லி மாநகராட்சி

## மேற்கோள்கள்
# தில்லி மெட்ரோ

| தில்லி மெட்ரோ दिल्ली मेट्रो |
| --- |
|  |
| தகவல் |
| அமைவிடம் |  தலைநகர் வலயம், (தில்லி, குர்கோன், நோய்டா, காசியாபாத்) |
| போக்குவரத்து வகை | விரைவுப் போக்குவரத்து |
| மொத்தப் பாதைகள் | 6 |
| நிலையங்களின் எண்ணிக்கை | 142 |
| பயணியர் (ஒரு நாளைக்கு) | 1.8 million |
| முதன்மை அதிகாரி | ஈ. சிறீதரன் |
| தலைமையகம் | மெட்ரோ பவன், பரகம்பா சாலை, புது தில்லி |
| இணையத்தளம் | www.delhimetrorail.com |
| இயக்கம் |
| பயன்பாடு தொடங்கியது | 24 திசம்பர் 2002 (2002-12-24) |
| வண்டிகளின் எண்ணிக்கை | 188 தொடருந்துகள் |
| தொடர்வண்டி நீளம் | 4/6 பெட்டிகள் |
| நுட்பத் தகவல் |
| அமைப்பின் நீளம் | 189.7 கிலோமீட்டர்கள் (117.9 mi) |

**தில்லி மெட்ரோ** என்பது தில்லி, புது தில்லி, குருகிராம், நொய்டா, காசியாபாத் ஆகிய தேசியத் தலைநகரப்பகுதிகளை இணைக்கும் ஒரு விரைவுப் போக்குவரத்து ஆகும். இது மொத்தம் 189.63 கிலோமீட்டர் நீளத்திற்கு ஆறு பாதைகளையும் 142 நிலையங்களையும் கொண்டுள்ளது. இதன் பகுதிகள் நிலமட்டத்திற்கு கீழே சுரங்க அமைப்பிலும் நிலமட்டத்திலும் நிலமட்டத்திற்கு மேலே பாலம் போன்ற அமைப்புகளையும் கொண்டது.

## படத்தொகுப்பு

* நீல வழித்தடம்
* மஞ்சள் வழித்தடம்
* ஊதா வழித்தடம்

## இதனையும் காண்க

* புது தில்லி தொடருந்து நிலையம்
* தில்லி சந்திப்பு தொடருந்து நிலையம்
* ஹசரத் நிசாமுதீன் தொடருந்து நிலையம்
* தில்லி சராய் ரோகில்லா தொடருந்து நிலையம்
* தில்லி சப்தர்ஜங் தொடருந்து நிலையம்
* ஆனந்து விகார் முனையத் தொடருந்து நிலையம்

## மேற்கோள்கள்
# உணவகம்

உணவைச் சமைத்து உண்ண வசதி செய்யும் வணிகம் **உணவகம்** (*restaurant* ) ஆகும். விரும்பிய உணவை கேட்டு இருந்து சாப்பிட்டு செல்லுமிடங்களையே உணவகம் என்று குறிப்பிட்டாலும், பல உணவகங்களில் சமைத்து உணவை கட்டி எடுத்து செல்லவும் முடியும். சமைத்த உணவு விநியோயகத்தையும் பல உணவகங்கள் செய்கின்றன.

## மேற்கோள்கள்
# நேரு அருங்காட்சியகமும் கோளகமும்

| பிரதமர்கள் அருங்காட்சியகம் மற்றும் நூலக சங்கம் Prime Ministers’ Museum and Library Society |
| --- |
| நுழைவாயில் |
| நாடு | இந்தியா |
| தொடக்கம் | 14 நவம்பர் 1964 (1964-11-14) |
| அமைவிடம் | தீன் மூர்த்தி பவன், புது தில்லி |
| அமைவிடம் | ﻿ / ﻿ |
| ஏனைய தகவல்கள் |
| இயக்குநர் | சிறீ சிறீ சஞ்சிவ் நந்தன் சகாய்  |
| இணையதளம் | www.pmsangrahalaya.gov.in |
| Map |
| Wikimedia | © OpenStreetMap |

தீன் மூர்த்தி பவன்
**பிரதமர்கள் அருங்காட்சியகம் மற்றும் நூலக சங்கம்** (*Prime Ministers’ Museum and Library Society*) என்பது முன்பு **நேரு அருங்காட்சியகமும் கோளகமும்** என்பதாகும். இது இந்தியாவின் தலைநகரான புது டில்லியில் தீன் மூர்த்தி பவன் என அழைக்கப்படும் கட்டிடத்தில் அமைந்துள்ளது. பிரித்தானியர் ஆட்சியில் பிரித்தானிய படைத்தளபதி வாழ்ந்த இந்தக் கட்டிடம், பின்னர் விடுதலை பெற்ற இந்தியாவின் முதல் பிரதமரான ஜவகர்லால் நேருவின் வசிப்பிடமாக இருந்தது. நேரு இறந்ததின் பின்னர் இக் கட்டிடம் தேசிய நினைவுச் சின்னம் ஆக்கப்பட்டு, அதில் ஒரு நூலகமும், ஒரு அருங்காட்சியகமும் அமைக்கப்பட்டது. இதிலுள்ள பல அறைகள் 1964 ஆம் ஆண்டில் நேரு இறப்பதற்கு முன் இருந்தவாறே விடப்பட்டுள்ளன. நூலகத்தில், இந்திய விடுதலைப் போராட்டத்தில் நேருவின் பங்கு, விடுதலை பெற்ற இந்தியாவின் முதல் பிரதமராக அவரது பணிகள் என்பன குறித்தவை உட்பட அவரது வாழ்க்கை குறித்த பல நூல்களும் ஆவணங்களும் உள்ளன. இந்தியாவின் தற்கால வரலாறு தொடர்பான தகவல்களைப் பெறுவதற்கு இந் நூலகம் மிகச் சிறந்ததாகக் கருதப்படுகிறது.

இக் கட்டிடத்தில் 1984 ஆம் ஆண்டு பெப்ரவரி மாதம் 6ஆம் தேதி ஒரு கோளகம் திறந்துவைக்கப்பட்டது. முன்னாள் பிரதமரும், ஜவகர்லால் நேருவின் மகளுமான இந்திரா காந்தி அதனைத் திறந்து வைத்தார். இக் கோளகம் கட்டிடத்தின் நிலத் தளத்தில் உள்ளது. இங்கே பொதுமக்களுக்கு ஆர்வத்தைத் தூண்டக்கூடிய அண்டத்தைக் குறித்த நிகழ் படங்களையும், இந்திய விண்வெளித் திட்டம் குறித்த பல நிகழ் படங்களையும் பார்க்க முடியும். விரிவுரைகளும் நிகழ்த்தப்படுகின்றன. இந்தியாவின் முதல் விண்வெளிவீரரான ராகேஷ் சர்மா பயணம் செய்த விண்கலமான சோயுஸ் டி 10 இங்கே காட்சிக்கு வைக்கப்பட்டுள்ளது.

## மேற்கோள்கள்

## வெளியிணைப்புகள்

* எக்புளோர்டெல்லி.காமில் இருந்து பரணிடப்பட்டது 2009-02-26 at the வந்தவழி இயந்திரம் (ஆங்கில மொழியில்)
* பாரத்ஆன்லைன்.காமிலிருந்து (ஆங்கில மொழியில்)
# சதாரா மாவட்டம்

| சதாரா மாவட்டம்
शाहदरा |
| --- |
| மாவட்டம் |
| நாடு |  இந்தியா |
| மாநிலம் | தில்லி |
| மாவட்டம் | சதாரா மாவட்டம் |
| சாதாரா  | 11 செப்டம்பர் 2012 |
| தோற்றுவித்தவர் | Government of National Capital Territory of Delhi |
| அரசு |
|  • வகை | மாவட்டத் தலைமையிடம் |
|  • நிர்வாகம் | மாவட்ட ஆட்சியரகம் & தில்லி மாநகராட்சி |
| மொழிகள் |
|  • அலுவல் மொழிகள் | இந்தி, ஆங்கிலம் |
| நேர வலயம் | ஒசநே+5:30 (இந்திய சீர் நேரம்) |
| அஞ்சல் சுட்டு எண் | 110032 |
| தொலைபேசி குறியீடு எண் | 011-2232, 011-2238, 011-2230 |
| வாகனப் பதிவு | DL-13 |
| அருகே அமைந்த நகரங்கள் | காசியாபாத் |
| மக்களவைத் தொகுதிகள் | வடகிழக்கு மற்றும் கிழக்கு மக்களவைத் தொகுதிகள் |
| உள்ளாட்சி நிர்வாகம் | தில்லி மாநகராட்சி |
| இணையதளம் |  |

தில்லியின் 11 மாவட்டங்கள்
**சதாரா மாவட்டம்** (*Shahdara*), வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். இதன் தலைமையிடம் நந்து நகரி ஆகும்.

ஒன்பது மாவட்டங்களாக இருந்த தில்லி மாநிலத்தில் மேலும் *சதாரா மாவட்டம்* மற்றும் தென்கிழக்கு தில்லி மாவட்டம் என இரண்டு புதிய மாவட்டங்கள் துவக்கப்பட்டது.

யமுனை ஆற்றாங்கரையில் அமைந்த இம்மாவட்ட நிர்வாகத் தலைமையிட நகரம் **சதாரா** ஆகும்.

## மாவட்ட நிர்வாகம்

சதாரா மாவட்டம் சதாரா, சீமாபுரி மற்றும் விவேக் நகர் என மூன்று வருவாய் வட்டங்களைக் கொண்டது.

### சீமாபுரி வட்டம்

1. ஜாகர் புரி
2. சாகர் பூர்
3. மண்டவாலி
4. மது விகார்

### சதாரா வட்டம்

1. கீதா காலணி
2. கிருஷ்ணா நகர்
3. காந்தி நகர்

### விவேக் நகர் வட்டம்

1. பாண்டவ் நகர்
2. மயூர் விகார் பேஸ்-1
3. கல்யாண் புரி
4. காஜிப்பூர்
5. அசோக் நகர்

## மேற்கோள்கள்

## வெளி இணைப்புகள்

* சதாரா மாவட்ட இணையதளம்